യൂണിവേഴ്സിറ്റി ഓഫ് ടാർട്ടു

യൂണിവേഴ്സിറ്റി ഓഫ് ടാർട്ടു (Estonian: Tartu Ülikool, ലത്തീൻ: Universitas Tartuensis) എസ്റ്റോണിയയിലെ ടാർട്ടു പട്ടണത്തിൽ സ്ഥിതിചെയ്യുന്ന ഒരു ഇതിഹാസ സർവകലാശാലയാണ്. എസ്തോണിയയുടെ ദേശീയ സർവകലാശാലയാണിത്. എസ്റ്റോണിയയിലെ ഏക ഐതിഹാസിക സർവ്വകലാശാലയായ ഇത് ഇവിടുത്തെ ഏറ്റവും വലിയതും അഭിമാനകരവുമായ സർവ്വകലാശാലതന്നെയാണ്. 1632 ൽ സ്വീഡനിലെ രാജാവ് ഗുസ്റ്റാവസ് അഡോൾഫസ് ആണ് ഈ സർവ്വകലാശാല സ്ഥാപിച്ചത്. യൂണിവേഴ്സിറ്റിയിൽ ആകമാനം 14,000 വിദ്യാർത്ഥികളുള്ളതിൽ 1,300 പേർ വിദേശ വിദ്യാർത്ഥികളാണ്. പാഠ്യപദ്ധതിയിലെ പ്രധാന ഭാഷ എസ്തോണിയൻ ആണെങ്കിലും സെമിയോറ്റിക്സ്, അപ്ലൈഡ് മെഷർമെന്റ് സയൻസ്, കമ്പ്യൂട്ടർ സയൻസ്, ഇൻഫർമേഷൻ ടെക്നോളജി ലോ, യൂറോപ്യൻ യൂണിയൻ - റഷ്യൻ സ്റ്റഡീസ് തുടങ്ങിയവയുടെ പഠനം ഇംഗ്ലീഷിലാണ്. 2016 ൽ ക്യുഎസ് വേൾഡ് യൂണിവേഴ്സിറ്റി റാങ്കിംഗിൽ യൂണിവേഴ്സിറ്റി ഓഫ് ടാർട്ടു ലോകത്താകമാനമായി 347 ആം സ്ഥാനത്തും ബാൾട്ടിക് മേഖലയിലെ ഏറ്റവും മികച്ച സർവകലാശാലയെന്ന സ്ഥാനത്തുമാണ്. ടൈംസ് ഹയർ എഡ്യൂക്കേഷൻ വേൾഡ് യൂണിവേഴ്സിറ്റി റാങ്കിങ്ങിൽ ഈ സർവ്വകലാശാല, ലോക സർവ്വകലാശാലകളിലെ 301-350 ആമത്തെ സ്ഥാനം പിടിച്ചു. യൂറോപ്പിലെ ഏറ്റവും മികച്ച 200 യൂണിവേഴ്സിറ്റികളുടെ പട്ടികയിൽ ഇടംപിടിച്ച ബാൾട്ടിക് രാജ്യങ്ങളിലെ ഏക യൂണിവേഴ്സിറ്റിയാണിത്. അവലംബം